**ŠILALĖS RAJONO SAVIVALDYBĖS EKSTREMALIŲJŲ SITUACIJŲ KOMISIJOS POSĖDŽIO PROTOKOLAS**

2022 m. rugsėjo 13 d. Nr. 3

Šilalė

Posėdis įvyko 2022 m. rugsėjo 13 d., 11.00 val. Šilalės rajono savivaldybės administracijos salėje. Posėdis baigtas: 12.10 val.

Posėdžio pirmininkas – Gedeminas Sungaila, Šilalės rajono savivaldybės administracijos direktorius.

Posėdžio sekretorius – Mindaugas Mikutavičius, Šilalės rajono savivaldybės administracijos vyriausiasis specialistas.

Dalyvavo Ekstremaliųjų situacijų komisijos nariai: Egidijus Jakštas, Vaidotas Kėbla, Evaldas Lazdauskas, Remigijus Vėlavičius, Julius Kryževičius, Ernestas Aušra, Antanas Leščiauskas.

Kviestieji asmenys: Šilalės rajono savivaldybės administracijos Seniūnijų seniūnai.

Ekstremalių situacijų komisijos (toliau – ESK) sekretorius posėdžio pradžioje supažindino dalyvius su atnaujinta Šilalės rajono savivaldybės ESK sudėtimi, informavo, kad nedalyvauja keturi komisijos nariai, komisijos posėdis gali vykti, nes kvorumas yra.

Sekretorius pristatė ESK posėdžio darbotvarkę.

DARBOTVARKĖ:

1. Dėl Afrikinio kiaulių maro atvejų plitimo grėsmės Šilalės rajono savivaldybėje.

Pranešėjas: Valstybinės maisto ir veterinarijos tarnybos Tauragės departamento Šilalės skyriaus vedėjas Egidijus Jakštas. (Skaidrės pridedamos).

2. Dėl Lietuvos Respublikos Vidaus reikalų ministerijos Civilinės saugos stiprinimo

koncepcijos pristatymo.

Pranešėjas: ESK sekretorius Mindaugas Mikutavičius.

1. Kiti klausimai.

1. SVARSYTA. Dėl Afrikinio kiaulių maro atvejų plitimo grėsmės Šilalės rajono

savivaldybėje. Valstybinės maisto ir veterinarijos tarnybos Tauragės departamento Šilalės skyriaus vedėjas Egidijus Jaštas pristatė situaciją dėl Afrikinio kiaulių maro Europoje, Lietuvoje bei Šilalės rajono savivaldybėje. Jis informavo, kad Šilalės rajono savivaldybėje yra nustatyti 2 Afrikinio kiaulių maro atvejai šernuose. Buvo analizuojami kokių veiksmų ir priemonių reikia imtis Savivaldybės administracijai bei seniūnijoms nustačius Afrikinio kiaulių maro atvejus.

NUTARTA. Š. m. spalio mėnesį organizuoti Savivaldybės lygio civilinės saugos pratybas “Afrikinio kiaulų maro protrūkis Šilalės rajono Bijotų, Upynos, Kaltinėnų ir Šilalės kaimiškojoje seniūnijose”.

1. SVARSTYTA. Dėl Lietuvos Respublikos Vidaus reikalų ministerijos Civilinės saugos

stiprinimo koncepcijos. Komisijos sekretorius pateikė Lietuvos Respublikos Vidaus reikalų ministerijos 2022 m. rugsėjo 12 d. filmuotą medžiagą apie Civilinės saugos stiprinimo koncepcijos pristatymą.

NUTARTA. Nutarimų nepriimta.

1. Kitų klausimų nebuvo.

Baigdamas posėdį ESK pirmininkas padėkojo visiems už gerą darbą ir palinkėjo sėkmės.

Posėdžio pirmininkas Gedeminas Sungaila

Posėdžio sekretorius Mindaugas Mikutavičius